open-index/open-wikipedia-markdown huggingface dataset:
Sudėnų botaninis-zoologinis draustinis

**Sudėnų botaninis-zoologinis draustinis** – saugoma gamtos teritorija (valstybinis draustinis) Kretingos rajone, 1 km į šiaurę nuo Laukžemės, šalia Sūdėnų; driekiasi palei kairįjį Šventosios krantą, Latvijos pasienyje.

Įsteigtas 1992 m., siekiant išsaugoti Šventosios paslėnio ruožą, pasižymintį didele ekotopų įvairove su į Lietuvos raudonąją knygą įrašytomis augalų ir gyvūnų rūšimis. Saugomos šienaujamų mezofitų, aliuvinių pievų, melvenynų, aukštųjų eutrofinių žolynų, rūšių turtingų briedgaurynų, šarmingų žemapelkių europinės svarbos buveinės.

## Šaltiniai
Graumenos hidrografinis draustinis

**Graumenos hidrografinis draustinis** – saugoma gamtos teritorija (valstybinis draustinis) Klaipėdos ir Šilutės rajonuose, 4 km į rytus nuo Švėkšnos; apima Graumenos slėnį nuo Lekiškės apylinkių iki santakos su Šalpe ties Jonikais.

Įsteigtas 1992 m., siekiant išsaugoti negilaus salpinio slėnio stipriai vingiuotą Graumenos žemupį. Saugomos šienaujamų mezofitų, aliuvinių pievų, melvenynų, vakarų taigos, pelkinių, pelkėtų lapuočių, plačialapių ir mišriųjų miškų, žolių turtingų eglynų, skroblynų europinės svarbos buveinės, ovaliosios geldutės, didžiojo auksinuko, baltamargės šaškytės, kraujalakinio melsvio gyvenamosios vietos.

## Šaltiniai
Francisco La Mantía

**Fransiskas La Mantija** (*Francisco Andrés La Mantia Pipaón*; g. 1996 m. vasario 24 d.) – Venesuelos futbolininkas, gynėjas, saugas.

## Karjera
Nuo 2013 m. žaidė Estudiantes de Mérida pagrindinėje komandoje.

2014–2016 m. priklausė „Aragua“ klubui.
: 2015–2016 m. nuomos pagrindais atsidūrė Ispanijoje, kur atstovavo Las Palmas Atlético.

2016 m. rungtyniavo Deportivo Anzoátegui, o 2017–2022 m. priklausė Deportivo La Guaira.

### [[FK Riteriai]]

2023 m. vasario mėn. tapo žinoma, kad atstovaus FK Riteriai. Rungtyniavo penktuoju (5) numeriu pažymėtais marškinėliais.

A lygoje debiutavo 2023 m. kovo 3 d. rungtynėse prieš FA Šiauliai. Minimalia persvara (1:0) nugalėjo varžovai.

2023 m. birželio 6 d. pasižymėjo įvarčiu A lygos rungtynėse prieš FK Kauno Žalgiris. Tuo metu pirmavo varžovai (1:0), o venesuelietis išlygino rezultatą. Rungtynės baigėsi lygiosiomis (1:1).

2023 m. lapkričio 16 d. tapo žinoma, kad sutartis su žaidėju nebus pratęsta. 2023 m. A lygoje sužaidė 33 rungtynes ir pelnė vieną įvartį, bei atliko vieną rezultatyvų perdavimą.

### Caracas FC
2024 m. vasario 19 d. pranešta, kad futbolininkas rungtyniaus Caracas FC.

## Statistika
; A lygos statistika

Spalvų reikšmės:
:  rungtyniavo A lygoje;

## Pasiekimai

## Dalyvavimas čempionatuose

|}

## Šaltiniai

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Silenė

**Sìlenė**  () – gyvenvietė pietryčių Latvijoje, 23 km į pietryčius nuo Daugpilio.

## Istorija

XIX a. buvo miestelis ***Borovka*** () Daugpilio apskrityje, Kraslavos parapijos filija. Vietovę valdė grafai Pliateriai. Po I pasaulinio karo minimas Borovkos valsčius. 1932 m. vietovė pervadinta ir tapo ***Silenė***.

## Šaltiniai
Veiviržo ichtiologinis draustinis

**Veiviržo ichtiologinis draustinis** – saugoma gamtos teritorija (valstybinis draustinis) Klaipėdos ir Šilutės rajonuose, apima didelę dalį Veiviržo baseino upių: visą Veiviržo upę nuo ištakų Kapstato ežere iki santakos su Minija, intakus Upitą su Šliūžme, Šalpę, Aisę, Ašvos žemupį. Vietomis persidengia su Veiviržo kraštovaizdžio draustiniu.

Įsteigtas 1990 m., siekiant išsaugoti lašišų, šlakių, upėtakių ir žiobrių nerštavietes, saugomas rūšis: didysis auksinukas, kraujalakinis melsvys, ovalioji geldutė, paprastasis kūjagalvis, pleištinė skėtė, upinė nėgė, ūdra.

## Šaltiniai
Skrudaliena

**Skrudaliena** () – gyvenvietė pietryčių Latvijoje, 11 km į pietryčius nuo Daugpilio.

## Istorija

XIX a. buvo slabada Alūkstos apskrityje. Po I pasaulinio karo minimas Skrudalienos valsčius.

## Šaltiniai
Barūnai (Breslauja)

**Barūnai** (, ) – kaimas šiaurės Baltarusijoje, 15 km į šiaurę nuo Breslaujos, pasienyje su Latvija.

## Istorija

XIX a. buvo Zarasų apskrities Krasnahorkos valsčiaus kaimas.

## Šaltiniai
Lužijos botaninis draustinis

**Lužijos botaninis draustinis** – saugoma gamtos teritorija (valstybinis draustinis) Klaipėdos rajone, 4 km į šiaurės vakarus nuo Derceklių, apima Kliošių miško vakarinį pakraštį šalia Kuršių marių.

Įsteigtas 1998 m., siekiant išsaugoti pamario smėlio paplūdimių bendrijas su retomis halofitinėmis rūšimis bei Kuršių marių pakrantės užliejamas pievas su retais augalais.

Dėl Kuršių marių eutrofikacijos vešintys nendrynai sunaikino atviro smėlio paplūdimių buveines, o retos halofitinės augalų rūšys yra jų nustelbtos.

## Šaltiniai
Svencelės pievų botaninis-zoologinis draustinis

**Svencelės pievų botaninis-zoologinis draustinis** – saugoma gamtos teritorija (valstybinis draustinis) Klaipėdos rajone, 4 km į pietus nuo Drevernos, šalia Svencelės, Kuršių marių pakrantėje. Pietuose pereina į Kintų botaninį draustinį.

Įsteigtas 2005 m., siekiant išsaugoti meldinių nendrinukių gyvenamąsias vietas.

Šiose pievose augantys viksvynai suformuoja buveines meldinėms nendrinukėms perėti. Be jų čia sutinkama ir kitų retų žvirblinių paukščių, pievose telkšančiose balutėse migracijų metu sustoja gulbės nebylės ir giesmininkės, tilvikiniai paukščiai gaidukai, tikučiai, virš pievų medžioja nendrinės lingės, paprastieji suopiai. Šiose pievose galima aptikti ir retų augalų rūšių, pavyzdžiui, paprastųjų kardelių.

## Šaltiniai
Kintų botaninis draustinis

**Kintų botaninis draustinis** – saugoma gamtos teritorija (valstybinis draustinis) Šilutės rajone, tuoj į šiaurę nuo Kintų, apima dalį Kintų miško ir pelkėtą Kuršių marių pakrantę.

Įsteigtas 1992 m., siekiant išsaugoti natūralias pelkėtas pamario pievas su halofitinių rūšių bendrijomis, pamario miškus. Saugomos šienaujamų mezofitų, medžiais apaugusių kopų, eutrofinių žolynų, vakarų taigos, pelkinių, pelkėtų lapuočių miškų europinės svarbos buveinės.

## Šaltiniai
Meškinės pedologinis draustinis

**Meškinės pedologinis draustinis** – saugoma gamtos teritorija (valstybinis draustinis) Šilutės rajone, 6 km į pietvakarius nuo Tenenių, Meškinės miške prie Meškinės kaimo.

Įsteigtas 1988 m., siekiant išsaugoti Žemaičių aukštumos banguotų vakarinių atšlaičių velėninių jaurinių glėjinių priemolio dirvožemių dangos etaloną. Draustinis turi paukščių apsaugai svarbios teritorijos statusą.

## Šaltiniai
Pleinės telmologinis draustinis

**Pleinės telmologinis draustinis** – saugoma gamtos teritorija (valstybinis draustinis) Šilutės rajone, 3 km į pietvakarius nuo Usėnų, apima Pleinės pelkę.

Įsteigtas 1992 m., siekiant išsaugoti pelkinių augalų kompleksą su retų rūšių augalų augavietėmis. Saugomos aktyvių bei degradavusių aukštapelkių, pelkinių miškų europinės svarbos buveinės.

## Šaltiniai
Kliošių kraštovaizdžio draustinis

**Kliošių kraštovaizdžio draustinis** – saugoma gamtos teritorija (valstybinis draustinis) Klaipėdos rajone, 2 km į vakarus nuo Priekulės, apima Kliošių miško pietinę dalį su Tyrų pelke tarp Derceklių ir Kuršių marių. Praeina Karaliaus Vilhelmo kanalas.

Įsteigtas 1998 m., siekiant išsaugoti pamario lygumos šlapių miškų ir pelkių kraštovaizdį su botaninėmis ir zoologinėmis vertybėmis. Saugomos įvairios europinės svarbos buveinės – pievos (karbonatinių smėlynų smiltpievės, aliuvinės, mezofitų, eutrofinių žolynų, melvenynai, pajūrio smėlynų tyruliai), pelkiniai miškai, degradavusios aukštapelkės.

Pamario drėgnose pievose pavasarį ir rudenį maitinasi žąsų, tilvikinių paukščių būriai. Šiltuoju metų laiku peri raudonkojai tulikai, perkūno oželiai, paprastosios pempės, Europos rečiausi giesmininkai meldinės nendrinukės, geltonosios ir retos geltongalvės kielės. Degradavusių aukštapelkių buveinėse, jų pakraščiuose peri jūriniai ereliai, teritorija tinkama didžiajam apuokui perėti. Šiose buveinėse ar jų pakraščiuose auga pajūriniai sotvarai. Įrengtas Tyrų pažintinis takas.

## Šaltiniai
Veiviržo kraštovaizdžio draustinis

**Veiviržo kraštovaizdžio draustinis** – saugoma gamtos teritorija (valstybinis draustinis) Klaipėdos ir Šilutės rajonuose, 6 km į vakarus nuo Švėkšnos. Apima Veiviržo slėnį nuo Skomantų iki Kebelių, bei jo intako Ašvos slėnį nuo Inkaklių iki žiočių. Abiejų upių vagos dar patenka į Veiviržo ichtiologinį draustinį.

Įsteigtas 1992 m., siekiant išsaugoti Veiviržo ir Ašvos upių slėnių miškingą kraštovaizdį. Saugomos įvairios europinės svarbos buveinės – pievos (nesusivėrusios smiltpievės, stepinės, aliuvinės, mezofitų, eutrofinių žolynų, miškapievės), miškai (vakarų taiga, plačialapių ir mišrūs, pelkėti lapuočių, medžiais apaugusios ganyklos ir kt.), upių sraunumos. Draustinio teritorijoje auga saugomas Jurgaičių ąžuolas.

## Šaltiniai
Skrudalienos valsčius

**Skrudalienos valsčius** () – valsčius pietryčių Latvijoje. Centras – Skrudaliena.

## Istorija

Įkurtas 1889 m. Kuršo gubernijos Alūkstos apskrityje (). 1919 m. atiteko Lenkijai (), vėliau – Latvijai. 1949 m. jis buvo panaikintas, 1990 m. atkurtas.

|}

## Šaltiniai
Silenės valsčius

**Silenės valsčius** (1866–1915 m. ***Ezernės valsčius***, 1919–1925 m. ***Borovkos valsčius***; , , ) – buvęs administracinis-teritorinis vienetas dabartinėje pietryčių Latvijos teritorijoje, pasienyje su Baltarusija. Centras – Silenė.

## Istorija

Įkurtas 1866 m. kaip Ezernės valsčius, priklausė Kuršo gubernijai. Po I pasaulinio karo pervadintas Borovkos, 1925 m. – Silenės vardu. Panaikintas 1949 m. gruodžio 31 d. prijungiant prie Gryvos rajono.

## Šaltiniai
Barūnų valsčius

**Barūnų valsčius** (, ) – buvęs administracinis-teritorinis vienetas dabartinėje šiaurės Baltarusijos teritorijoje, pasienyje su Latvija. Centras – Barūnai.

## Istorija

Įkurtas carmečiu Kuršo gubernijoje. Po I pasaulinio karo atiteko Lenkijai, 1920 m. liepą valsčiaus teritorija atiteko Latvijai.

## Šaltiniai
Tamsioji maginė fantastika

**Tamsioji maginė fantastika** – maginės fantastikos literatūros, meno ir kino kūrinių požanris, kuriame vyrauja nerimą ir baimę keliančios fantastikos temos. Dažnai joje maginė fantastika derinama su siaubo elementais arba vyrauja niūrus tamsus tonas ar siaubo ir baimės jausmas.

## Apibrėžimas
Sunku nustatyti griežtą tamsiosios maginės fantastikos apibrėžimą. Gertrude Barrows Bennett vadinama „moterimi, išradusia tamsiąją maginę fantastiką“. Tiek Charles L. Grant, tiek Karl Edward Wagner yra laikomi termino „tamsioji maginė fantastika“ autoriais, nors abu autoriai apibūdino skirtingus fantastikos stilius. Brian Stableford teigia, kad „tamsiąją maginę fantastiką“ galima apibrėžti kaip istorijų porūšį, kuris bando „įtraukti siaubo žanro elementus“ į standartines maginės fantastikos istorijų formules. Stableford taip pat teigia, kad antgamtinis siaubas, kurio veiksmas vyksta daugiausia realiame pasaulyje, yra „šiuolaikinės fantastikos“ forma, o antgamtinis siaubas, kurio veiksmas iš dalies arba visiškai vyksta „išgalvotuose pasauliuose“, turėtų būti apibūdinamas kaip „tamsioji maginė fantastika“.

Be to, kiti autoriai, kritikai ir leidėjai požanrio terminą naudojo įvairiems kitiems kūriniams apibūdinti. Tačiau šios istorijos retai turi universalių panašumų, išskyrus antgamtiškus reiškinius ir tamsų, dažnai niūrų toną. Todėl tamsioji maginė fantastika negali būti tvirtai susieta su apibrėžtu tropų rinkiniu. Pati sąvoka gali būti vartojama bendrai kalbant apie siaubo arba fantastikos kūrinius.

## Animė ir manga
1989 m. debiutavusi Kentaro Miuros manga „Berserk“ dažnai minima kaip šio požanrio pavyzdys dėl joje vaizduojamo kraštutinio smurto, moralinio dviprasmiškumo, apokaliptinių siužetų ir antiherojų.

## Išnašos
Salienos valsčius

**Salienos valsčius** () – valsčius pietryčių Latvijoje. Centras – Saliena.

## Istorija

Įkurtas 1897 m. Kuršo gubernijoje (). 1919 m. prijungta dalis Kaplavos valsčiaus, o pats Salienos valsčius atiteko Lenkijai (). 1920 m. liepą priskirtas Latvijai. 1949 m. valsčius buvo panaikintas, 1990 m. atkurtas.

|}

## Šaltiniai
Aštuoniasdešimties Mylių Pakrantė

**Aštuoniasdešimties Mylių Pakrantė** () – gamtinis regionas Australijos šiaurės vakaruose, Vakarų Australijos valstijoje; Didžiosios Smėlio dykumos vakarinis pakraštys prie Indijos vandenyno. Tęsiasi 140 km (85 mylias; kitais duomenimis – 220 km) nuo Bosuto kyšulio (*Cape Bossut*) šiaurės rytuose link Kerodreno kyšulio (*Cape Keraudren*) pietvakariuose, apytikriai pusiaukelėje tarp Brumo ir Port Hedlando. Krantą sudaro žemas ir smėlėtas paplūdimys, šalia telkšo migruojančių paukščių mėgstamos druskingos pelkės, už jų plyti dykuma. Vietomis supūstytos kopos. Pakrantę veikia iki 9 m dydžio potvynių ir atoslūgių svyravimai.

Aštuoniasdešimties Mylių Pakrantė 1990 m. įtraukta į Ramsaro konvencijos tarptautinės svarbos šlapynių sąrašą. Pakrantės vandenyse įkurtas jūros parkas. Lankoma turistų – užsiimama žūkle, renkamos kriauklės, stebimas saulėlydis.

Palei pakrantę eina Didysis Šiaurės plentas (*Great Northern Highway*), jungiantis Pertą su Vindamu (Port Hedlandą su Brumu).

## Šaltiniai
Įteisinkime tai

**Įteisinkime tai** () – 1951 m. JAV filmas, komedija. Režisierius – Richard Sale, scenarijaus autoriai – I. A. L. Diamond ir F. Hugh Herbert, scenarijus sukurtas pagal Mortimer Braus apsakymą „Mano uošvė Miriam“ („My Mother-in-Law, Miriam“), filmo prodiuseris – Robert Bassler. Pagrindinius vaidmenis atliko Claudette Colbert, Macdonald Carey, Zachary Scott ir Barbara Bates. Nedidelį vaidmenį suvaidino Marilyn Monroe.

## Siužetas
Hju ir Miriam Holsvortai (*Hugh, Miriam Halsworth*) po 20 metų santuokos pradeda skyrybų procesą. Tuo metu mieste pasirodo kandidatas į senatorius Viktoras Makfarlandas (*Victor Macfarland*), Miriam mokyklos laikų gerbėjas. Jis siekia susigrąžinti Miriam. Turėdamas išskaičiavimų sėkmės jam linki Holsvortų žentas Džeris (*Jerry*), o jų duktė Barbara nori tėvus sutaikyti. Viktoras prisipažįsta Miriam, kad baigiant mokyklą jis metė Miriam dėl to, kad kauliukais ją pralošė Hju. Hju paaiškina Miriam, jog sukčiaudamas kauliukus jis pasunkino taip, kad visada kristų tik keturi ir trys taškai, nes laimėjimas buvęs pernelyg svarbus. Miriam lieka patenkinta Hju paaiškinimu ir juodu susitaiko.

## Aktoriai

* Claudette Colbert – Miriam Halsworth
* Macdonald Carey – Hugh Halsworth
* Zachary Scott – Victor Macfarland
* Barbara Bates – Barbara Denham
* Robert Wagner – Jerry Denham
* Marilyn Monroe – Joyce Mannering
* Frank Cady – Ferguson
* Jim Hayward – sodininkas Pete
* Carol Savage – panelė Jessup
* Paul Gerrits – pienininkas
* Betty Jane Bowen – sekretorė
* Vicki Raaf – Peggy (Hugh sekretorė)
* Ralph Sanford – policijos leitenantas
* Harry Denny – viešbučio vadovas
* Harry Harvey, Sr. – laiškanešys

## Kritikų ir žiūrovų atsiliepimai
Frank Quinn iš laikraščio „New York Daily Mirror“ teigė, kad Claudette Colbert turi komikės talentą, „Tačiau net ji negali padaryti filmo „Įteisinkime tai“ tokio įdomaus, kaip būtų galima tikėtis. Kol ji viešpatauja ekrane, komedija turi pagreitį, bet vos tik ateina eilė jos partneriams – komedija sustingsta.“

Vertinimų apibendrinimo svetainėje „Rotten Tomatoes“ žiūrovai (daugiau kaip 500 balsų) filmui suteikė 38% reitingą.

## Nuorodos
* Marilyn Monroe filme „Įteisinkime tai“ (YouTube kanalas, anglų k.)

## Išnašos
Sent Penkro tarptautinė geležinkelio stotis

**Sent Penkro tarptautinė geležinkelio stotis** () – geležinkelių stotis Londone, Jungtinėje Karalystėje. Viena pagrindinių tarpmiestinio susisiekimo traukinių stočių Londone. Šalia stoties veikia Kings Kroso Sent Penkro metro stotis ir Kings Kroso geležinkelio stotis. Stotyje veikia Eurostar terminalas su jungtimi į Prancūziją ir Belgiją. Stotyje taip pat vykdomi East Midlands Railway ir Midland Main Line kompanijų keleivinių traukinių reisai.

## Istorija
1868 m. spalio 1 d. Sent Penkro geležinkelio stotis oficialiai atidaryta. Stotis priklausė istorinei Midland Railway kompanijai, kuri orientavosi į keleivinių traukinių reisus tarp Centrinės Anglijos ir Londono.

1873 m. gegužės 5 d. stoties pietinėje dalyje įkurtas viešbutis.

1918 m. vokiečių pilotuojamas bombonešis Gotha G.V numetė penkias bombas ant stoties, apgadintas stoties stogo konstrukcijos. 1940 m. stotis ir vėl bombarduota.

1996 m. stoties viešbutyje ir prieigose nufilmuotas grupės Spice Girls muzikos klipas *„Wannabe“*.

2006 m. liepos 15 d. stotis išplėsta, atidarytos papildomos platformos tarpmiestiniams traukiniams. 2007 m. lapkričio 14 d. Eurostar reisai perkelti iš Londono Vaterlo geležinkelio stoties į Sent Penkro tarptautinę geležinkelio stotį. 2009 m. gruodžio 13 d. atidaryta infrastuktūra greitiesiams traukiniams.

Sent Penkro stoties raudonų plytų viešbutis Midland Grand Hotel yra vienas ryškiausių Anglijos neogotikinės Viktorijos laikų architektūros pavyzdžių. Kartu su stotimi 1968 m. įrašytas į I laipsnio saugomų architektūros objektų sąrašą.

## Menas
2007 m. stotyje atidengta 9 m aukščio ir 20 tonų svorio bronzinė skulptūra *„The Meeting Place“*. Skulptorius – Paul Day. Skulptūra kainavo 1 mln. £.

Stoties pirmame aukšte išdėstyti pianinai skirti lankytojams. Vieną iš pianino padovanojo žymus anglų dainininkas Elton John.

## Galerija

St Pancras stoties pirmas aukštas.jpg|Stoties interjeras
The Meeting Place statula Londono Sent Penkro tarptautinė geležinkelio stotyje.jpg|Statula „The Meeting Place“
St Pancras Station 02.JPG|John Betjeman statula
13-01-01 Alberto giurioli.jpg|Pianinas stotyje
Grand Staircase St Pancras 10-21.jpg|Viešbučio interjeras


## Šaltiniai

## Nuorodos
* Oficiali svetainė
Įstrižainė

**Įstrižainė** (dar vadinama **diagonalė**) – atkarpa, jungianti dvi negretimas daugiakampio viršūnes.

Geometrijoje įstrižainė yra bet kokia linija, einanti tarp daugiakampio kampų. Taigi kvadratas turi dvi įstrižaines, o penkiakampis – penkias. Bendruoju atveju kiekvienas *n-*kampis *(n≥3)* turi

: \frac{n(n-3)}{2}\, 

įstrižaines, nes kiekviena viršūnė turi įstrižaines į visas kitas viršūnes, išskyrus į save ir į dvi gretimas. Dėl šios priežasties trikampis neturi įstrižainių.

Trimatis briaunainis gali turėti dviejų tipų įstrižaines: skirtingų paviršių įstrižaines, kurios jungia negretimas viršūnes ir briaunainio įstrižainės, jungiančias dvi tam pačiam paviršiui nepriklausančias briaunainio viršūnes.

Tetraedras, kaip ir trikampis, neturi įstrižainių.

Kubas turi po dvi įstrižaines kiekviename iš šešių paviršių ir keturias vidines įstrižaines.

## Istorija
Žodis „diagonalė“ kilęs iš senovės graikų kalbos žodžio διαγώνιος (*diagonios*), pažodžiui reiškiančio „nuo kampo iki kampo“, jį vartojo Strabonas, Euklidas apibūdindami liniją, jungiančią dvi rombo arba kubo viršūnes, vėliau terminas buvo adaptuotas į lotynų kalbą kaip *diagonus* („pasvirusi linija“).

## Įstrižainė matricose
Įstrižainės sąvoka naudojama ir matematinėje analizėje kalbant apie matricas. Pagrindinė kvadratinės matricos įstrižainė yra įstrižainė, kuri prasideda kairėje viršuje ir baigiasi dešinėje apačioje. Pavyzdžiui, vienetinės matricos pagrindinės įstrižainės elementai yra vienetai, o visur kitur - nuliai:

:I = \begin{pmatrix}
1 & 0 & 0 & 0\\
0 & 1 & 0 & 0\\
0 & 0 & 1 & 0\\
0 & 0 & 0 & 1
\end{pmatrix}

## Šaltiniai

## Nuorodos
* 
*
Padingtono geležinkelio stotis

**Padingtono geležinkelio stotis** () – geležinkelių stotis Londone, Jungtinėje Karalystėje. Viena pagrindinių tarpmiestinio susisiekimo traukinių stočių Londone. Šalia stoties veikia Padingtono Bakerlo metro stotis ir Marylebone geležinkelio stotis. 2022 m. stotis aptarnavo 23,87 mln. keleivių.

## Istorija
1838 m. birželio 4 d. atidaryta laikinoji Padingtono geležinkelio stotis. 1851 m. atidarytas viešbutis stoties teritorijoje. 1854 m. gegužės 29 d. užbaigti pagrindinės geležinkelio stoties statybos darbai.

1958 m. anglų vaikų rašytojas Michael Bond išleido knygą „Meškiukas, vardu Pedingtonas“, kurioje aprašomas veiksmas Padingtono geležinkelio stotyje.

2022 m. gegužės 24 d. stotyje pradėjo veikti tarpmiestinė *Elizabeth* greitųjų traukinių geležinkelio linija.

## Galerija

43 and 43002 (35996529942).jpg|Stoties platformos
Paddington - GWR 43187 meets Brunel.JPG|Stoties inžinieriaus Isambard Kingdom Brunel atminimo skulptūra
Paddington Bear Statue in new location at Paddington Station.jpg|Meškiuko Padingtono skulptūra
Paddington station Elizabeth Line 25th May 2022 41.jpg|Elizabeth linijos platformos


## Šaltiniai

## Nuorodos
* Oficiali svetainė
Robertas Brusas

**Robertas I Brusas** (, ; 1274 m. liepos 11 d. – 1329 m. birželio 7 d.) – Škotijos karalius nuo 1306 m. iki mirties 1329 m. Vienas garsiausių savo kartos karių Robertas Brusas galiausiai vadovavo Škotijai per Pirmąjį Škotijos nepriklausomybės karą prieš Angliją. Savo valdymo metu jis sėkmingai kovojo, kad Škotija vėl taptų nepriklausoma karalyste, ir dabar Škotijoje yra gerbiamas kaip nacionalinis didvyris.

Jis buvo ketvirtasis karaliaus Dovydo I anūkas.

Būdamas Kariko erlas, Robertas Brusas rėmė savo šeimos pretenzijas į Škotijos sostą ir dalyvavo Viljamo Voliso sukilime prieš Anglijos Eduardą I. 1298 m. paskirtas Škotijos globėju kartu su savo pagrindiniu varžovu dėl sosto Jonu Kominu ir Sent Andruso vyskupu Viljamu Lambertonu. 1300 m. jis atsistatydino dėl nesutarimų su Kominu ir dėl to, kad į Škotijos sostą netrukus buvo atstatytas Jonas Baliola. 1302 m. pasidavęs Eduardui I, po tėvo mirties Robertas paveldėjo savo šeimos pretenzijas į Škotijos sostą.

Dėl to, kad 1306 m. vasarį Brusas prisidėjo prie Jono Komino nužudymo, popiežius Klemensas V jį ekskomunikavo. Brusas greitai užėmė sostą ir 1306 m. kovo 25 d. buvo karūnuotas Škotijos karaliumi. Eduardo I pajėgos nugalėjo Brusą Metveno mūšyje, privertė jį pabėgti ir pasislėpti, o 1307 m. jis vėl pasirodė ir sumušė anglų kariuomenę prie Lauduno Hilo bei pradėjo itin sėkmingą partizaninį karą prieš anglus.

Jis nugalėjo kitus savo priešininkus, sunaikindamas jų tvirtoves ir nusiaubdamas jų žemes, o 1309 m. surengė pirmąjį parlamentą. Nuo 1310 iki 1314 m. jis pasiekė daugybę karinių pergalių, kurios leido jam kontroliuoti didžiąją dalį Škotijos, o 1314 m. vykusiame Banokberno mūšyje Brusas nugalėjo daug didesnę Anglijos Eduardo II vadovaujamą anglų kariuomenę ir patvirtino nepriklausomos Škotijos karalystės atkūrimą. Šis mūšis tapo svarbiu posūkio tašku – Roberto Bruso kariuomenė galėjo rengti niokojančius žygius po visą Šiaurės Angliją, be to, jis išplėtė karą prieš Angliją siųsdamas kariuomenę į Airiją ir ragindamas airius sukilti prieš Eduardo II valdžią.

Nepaisant Banokberno mūšio ir 1318 m. užimtos paskutinės anglų tvirtovės Berike, Eduardas II atsisakė atsisakyti pretenzijų į Škotijos žemes. 1320 m. Škotijos didikai popiežiui Jonui XXII pateikė Arbroto deklaraciją, kurioje paskelbė Robertą Brusą teisėtu monarchu ir patvirtino Škotijos kaip nepriklausomos karalystės statusą.

1324 m. popiežius pripažino Robertą I Brusą nepriklausomos Škotijos karaliumi, o 1326 m. Korbej sutartimi buvo atnaujinta Prancūzijos–Škotijos sąjunga. 1327 m. anglai nuvertė Eduardą II jo sūnaus Eduardo III naudai, o 1328 m. tarp Škotijos ir Anglijos buvo sudaryta taika Edinburgo–Nortamptono sutartimi, kuria Eduardas III atsisakė visų pretenzijų į Škotijos suverenitetą.

Robertas I Brusas mirė 1329 m. birželį, o jo įpėdiniu tapo sūnus Dovydas II.
## Išnašos

## Šaltiniai

* .
* .
*
Zyplių ąžuolas

**Zyplių ąžuolas** – nunykęs gamtos paveldo objektas, augęs Tubelių kaime, Zyplių dvaro parke (Šakių rajonas). Ąžuolo aukštis siekė 31 m, o skersmuo – 1,8 m.

Ąžuolo būta seno, su kiaurymėmis, atskilusios šakos vietoje žiojėjo didelė ertmė. Teigiama, kad medžio amžius siekė beveik 400 metų. Zyplių ąžuolas ąžuolas nuvirto 2008 m. vasarą; nuspręsta ąžuolą palikti gulėti.

 
Pasakojama, kad baudžiavos laikais ant šio medžio šakų kardavo nepaklusnius baudžiauninkus, 1863 m. sukilimo dalyvius.

Gamtos paminklo statusas medžiui suteiktas 1960 m., o respublikinės reikšmės paminklu paskelbtas 1987 m.

Nuvirtęs, dūlantis ąžuolas pritaikytas lankymui: pažymėtas lentele, atvestas takas. Šalia pasodintas ir aptvertas jaunas ąžuoliukas.

## Išnašos
Antony Blinken

**Entonis Džonas Blinkenas** (*Antony John Blinken*, g. 1962 m. balandžio 16 d.) – Amerikos vyriausybės pareigūnas ir diplomatas, nuo 2021 m. sausio 26 d. iki 2025 m. sausio 20 d. ėjęs 71-ojo JAV valstybės sekretoriaus pareigas. Anksčiau jis buvo patarėjo nacionalinio saugumo klausimais pavaduotoju (2013 iki 2015 m.), o nuo 2015 iki 2017 m. – valstybės sekretoriaus pavaduotoju, vadovaujant prezidentui Barakui Obamai.

## Biografija
1971–1980 m. E. Blinkenas su šeima gyveno ir mokėsi Paryžiuje. Grįžęs į JAV, 1980–1984 m. studijavo Harvardo universitete, o 1985–1988 m. – Kolumbijos universiteto Teisės mokykloje.

Bilo Klintono administracijos metais Blinkenas dirbo valstybės departamente ir ėjo aukštas pareigas Nacionalinėje saugumo taryboje (1994–2001 m.). 2001–2002 m. jis buvo Strateginių ir tarptautinių studijų centro vyresnysis bendradarbis. 2002–2008 m. ėjo Senato tarptautinių santykių komiteto demokratų personalo direktoriaus pareigas. Eidamas šias pareigas išreiškė teigiamą nuomonę apie 2003 m. invaziją į Iraką. 2008 m. Džo Baideno prezidento rinkimų kampanijoje dirbo patarėju užsienio politikos klausimais, o vėliau patarinėjo Obamos komandai pereinamajame laikotarpyje iki inauguracijos.

2009–2013 m. Blinkenas ėjo prezidento padėjėjo pavaduotojo ir viceprezidento patarėjo nacionalinio saugumo klausimais pareigas. Per savo kadenciją Obamos administracijoje jis padėjo formuoti JAV politiką Afganistano, Pakistano ir Irano branduolinės programos atžvilgiu. Palikęs valstybės tarnybą, Blinkenas perėjo į privatų sektorių, buvo konsultacinės įmonės „WestExec Advisors” bendraįkūrėjas. Į viešąjį sektorių Blinkenas grįžo kaip Baideno 2020 m. prezidento rinkimų kampanijos patarėjas užsienio politikos klausimais. Baidenui laimėjus rinkimus paskirtas į valstybės sekretoriaus postą. Jo kandidatūrą Senatas patvirtino 2021 m. sausio 26 d.

## Išnašos

|-
Bosley Crowther

**Boslis Krauteris** (, 1905 m. liepos 13 d. Lutervilis, Merilandas, JAV – 1981 m. kovo 7 d. Maunt Kiskas, Niujorko valstija, JAV) – amerikiečių kino kritikas, karo ir pokario metais (1940–1967) vadovavęs įtakingo laikraščio „The New York Times“ kino skilčiai.

## Ankstyvieji metai
Gimė Merilando valstijos Lutervilio mieste, vėliau su šeima išsikėlė į Šiaurės Karolinos miestą Vinstoną-Seilemą. Čia jaunasis Boslis Krauteris prisidėjo prie vietinio laikraščio „The Evening Star“ leidybos.

Po to šeima išvyko gyventi į Vašingtoną, jame 1922 m. B. Krauteris baigė Vakarų vidurinę mokyklą (*Western High School*). Dvejus metus mokėsi parengiamuosiuose kursuose Orindžo Girios mokykloje (*Forest School*) Virdžinijoje ir įstojo į Prinstono universitetą, jame studijavo istoriją. Būdamas studentu redagavo „The Daily Princetonian“. 1928 m. nugalėjo laikraščio „New York Times“ surengtame nacionaliniame rašinių konkurse ir laimėjo 500 dolerių vertės vasaros kelionę po Europą.

Už 30 dolerių per savaitę algą jam buvo pasiūlytas reporterio darbas Niujorko laikraštyje, bet jis atsisakė, nes tikėjosi susirasti darbą mažame laikraštyje pietinėse valstijose. Tačiau tokių laikraščių siūlomas atlyginimas buvo menkas, todėl galiausiai sutiko dirbti žurnalistu laikraštyje „New York Times“, kur 1933 m. buvo pakviestas į dramos skyrių. Penkerius metus rašė Brodvėjaus spektaklių recenzijas. Čia jis susipažino su Florens Marks (*Florence Marks*), 1933 m. sausio 20 d. ją vedė. Juodu susilaukė trijų sūnų: advokato Boslio Krauterio III (*Bosley Crowther III*), dailininko ir rašytojo Džono M. Krauterio (*John M. Crowther*), bankininko Džefersono Krauterio (*Jefferson Crowther*).

## Autoritetas
Nuo XX a. 5–ojo dešimtmečio pradžios iki 7–ojo dešimtmečio pabaigos B. Krauteris vadovavo laikraščio „The New York Times“ kino skilčiai. Jo autoritetas buvo toks didelis, kad nenuginčijamai griežti, emocingi kritiko sprendimai ne kartą tapo komercinės filmo sėkmės ar žlugimo priežastimi. Kritikas buvo pagarsėjęs japoniškų filmų nemėgimu. Jis išpeikė filmą „Voratinklio pilis“ (, 1957), o „Godzilą“ (1954) pavadino apgailėtina. Tačiau jis žavėjosi italų neorealistais (R. Roseliniu, F. Feliniu, V. De Sika) ir I. Bergmanu, tokiu būdu prisidėdamas prie jų populiarumo JAV.

7–ajame dešimtmetyje B. Krauterio pažiūros buvo laikomos tokiomis senamadiškomis, kad, kaip prisimena Dž. Rozenbaumas, tarp „pažangaus“ jaunimo buvo geras tonas iš jo šaipytis. B. Krauteris meninėmis nesėkmėmis vadino tokius modernistinio kino kelrodžius, kaip „Nuotykis“ („L’Avventura“) ir „Psichopatas“, drauge girdamas nesėkmę patyrusį istorinį filmą „Kleopatra“. Neigiama B. Krauterio recenzija filmui „Boni ir Klaidas“ tarp prodiuserių sukėlė paniką, jie nuogąstavo, kad po tokios recenzijos niekas nenorės filmo žiūrėti. Prasidėjus Naujojo Holivudo erai, 1968 m. B. Krauteris išėjo į pensiją.

## Išnašos
Liestinė

**Liestinė** – tiesė, liečianti kreivę viename taške, kuriame liestinės nuolydis (krypties koeficientas) yra lygus kreivės nuolydžiui, jos išvestinei. Liestinė yra geriausia kreivės tiesinės aproksimacijos funkcija tame taške.

Jeigu yra žinomas lietimosi taškas su kreive ir liestinės krypties koeficientas, liestinės lygtis gali būti nustatyta naudojant tiesinę lygtį:

: y - y_0 = k(x - x_0)

kurią dar galima užrašyti krypties koeficiento išraiška:

: y = kx + m

kur *k* yra krypties koeficientas, o lietimosi taškas yra (*x*0, *y*0).

## Apskritimo liestinė

Atskiru atveju, kai kreivė yra apskritimas, liestinė gali būti apibrėžta kaip tiesi linija, kuri liečia apskritimą tik viename bendrame taške (vadinamas *lietimosi tašku*). Tokia liestinė būna statmena apskritimo spinduliui ir yra vadinama *apskritimo liestine*. Tačiau šis apibrėžimas netinka visoms kreivėms, nes gali būti, kad liestinė paliečia kreivę du kartus, kaip nurodyta 1-ame paveiksle.

## Taip pat skaitykite
* Integralinis ir diferencialinis skaičiavimas

## Šaltiniai
Vienetinis apskritimas

**Vienetinis apskritimas** – apskritimas, kurio centras yra koordinačių sistemos pradžioje, o spindulys yra lygus vienetui. Jis dažnai naudojamas trigonometrijoje.

Vienetinio apskritimo lygtis yra

: x^{2} + y^{2} = 1 .

Vienetinio apskritimo spindulys dar yra vadinamas **pradiniu spinduliu**, o centrinis kampas \alpha (dar vadinamas **posūkio kampu**), kuris yra gaunamas sukant spindulį prieš laikrodžio rodyklę vadinamas *teigiamuoju kampu* arba jeigu sukamas spindulys pagal laikrodžio rodyklę - *neigiamuoju kampu*.

Vienetinis apskritimas yra dalijamas į 4 ketvirčius. Apskritimo taško, esančio pirmajame ketvirtyje ordinatė lygi smailiojo kampo \alpha sinusui, o obscisė - to kampo kosinusui. Kitų ketvirčių kampai apskaičiuojami naudojant *redukcijos formules*, kuriomis bet kurio kampo trigonometrinės funkcijos išreiškiamos teigiamo smailiojo kampo trigonometrinėmis funkcijomis.

## Perimetras ir plotas
Vienetinio apskritimo perimetras apskaičiuojamas įsistačius 1 vietoje spindulio r formulėje:

: P = 2 \pi r\ = 2 \pi \cdot 1 = 2 \pi

Atitinkamai yra apskaičiuojamas ir vienetinio apskritimo apribotos srities plotas, panaudojant skritulio ploto formulę:

: S = \pi r^2\ = \pi \cdot 1^2 = \pi

## Trigonometrinės funkcijos vienetiniame apskritime

Vienetiniame apskritime, kur t yra kampas, x ir y galima apibrėžti kaip \cos (t) = x ir \sin (t) = y. Panaudojus vienetinio apskritimo lygtį x^2 + y^2 = 1, išvedama kita lygtis \cos^2(t) + \sin^2(t) = 1.

## Taip pat skaitykite
* Radianas
* Trigonometrija

## Šaltiniai

## Nuorodos
Association Sportive des Forces Armées Royales

**Rabato „AS FAR“ klubas**, o angliškuose šaltiniuose žinomas kaip **Association Sportive des Forces Armées Royales**, o trumpai tiesiog **AS FAR** bei **ASFAR** – Maroko futbolo klubas, įsikūręs Rabate. 

## Istorija
Klubas įkurtas 1958 m. Įkūrėju tapo sosto įpėdinis Hasanas II Marokietis. Rungtyniavo aukščiausioje lygoje – Botola.

Per savo gyvavimo istoriją dvylika kartų tapo šalies čempionais ir dvylika kartų iškovojo šalies futbolo taurę.

## Pasiekimai
;  **[[Botola]]: 13**
:: **Čempionai**: 1961, 1962, 1963, 1964, 1967, 1968, 1970, 1984, 1987, 1989, 2005, 2008, 2023 m.
;  **Maroko futbolo taurė: 12**
:: **Nugalėtojai**: 1959, 1971, 1984, 1985, 1986, 1999, 2003, 2004, 2007, 2008, 2009, 2020 m.

## Sezonai
; Pastarųjų metų sezonai.

## Spalvinė gama

## Emblema

Vaizdas:AS FAR logo.png|
Vaizdas:AS FAR logoII.png|


## Apranga

## Garsesni žaidėjai
; Žaidėjai, atstovavę Maroko nacionalinei rinktinei
*  Najji Larbi, atraminis saugas;
*  Ahmed Hamoudan, gynėjas;
*  Amine Zouhzouh, saugas;
*  Hamza Khabba *(U-20 rinktinė)*, puolėjas;
; Užsieniečiai
*  Tó Carneiro, gynėjas;
*  Inonga Baka, gynėjas;
*  El Hassen Houeibib, gynėjas;

## Garsesni treneriai
* 

## Išnašos

## Nuorodos
* Oficiali klubo svetainė
* facebook paskyra
* FLASHSCORE
* Transfermarkt
* Globalsportsarchive
Fath Union Sport

**Rabato „FUS“ klubas**, o angliškuose šaltiniuose žinomas kaip **Fath Union Sport**, o trumpai tiesiog **FUS Rabat** bei **FUS** – Maroko futbolo klubas, įsikūręs Rabate. 

## Istorija
Klubas įkurtas 1958 m. Rungtyniavo aukščiausioje lygoje – Botola.

Per savo gyvavimo istoriją vieną kartų tapo šalies čempionais ir šešis kartus iškovojo šalies futbolo taurę.

## Pasiekimai
;  **[[Botola]]: 1**
:: **Čempionai**: 2015–2016 m.
;  **Maroko futbolo taurė: 6**
:: **Nugalėtojai**: 1967, 1973, 1976, 1995, 2010, 2014 m.

## Sezonai
; Pastarųjų metų sezonai

## Spalvinė gama

## Emblema

Vaizdas:
Vaizdas:FUS logo.png|


## Garsesni žaidėjai
; Žaidėjai, atstovavę Maroko nacionalinei rinktinei
*  Nayef Aguerd, gynėjas;
*  Marwane Saadane, gynėjas;
*  El Mehdi El Bassil, gynėjas;
*  Mohamed Nahiri, gynėjas;
*  Abdessalam Benjelloun, puolėjas;
*  Nabil Baha, puolėjas;

; Užsieniečiai
*  Yusupha Njie, puolėjas;

## Garsesni treneriai
*

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Olympic Club de Safi

**Safio „Olympic“ klubas**, o angliškuose šaltiniuose žinomas kaip **Olympic Club de Safi**, o trumpai vadinamas **OC Safi** bei **OCS** – Maroko futbolo klubas, įsikūręs Safyje. 

## Istorija
Klubas įkurtas 1921 m. Rungtyniavo aukščiausioje lygoje – Botola. 2016 m. pateko į šalies futbolo taurės finalą.

## Pasiekimai
;  **[[Botola]]: 0**
:: **Čempionai**: –
;  **Maroko futbolo taurė: 0**
:: **Nugalėtojai**: –
:: Finalininkai: 2016 m.

## Sezonai
; Pastarųjų metų sezonai

## Spalvinė gama

## Emblema

Vaizdas:
Vaizdas:Olympic Club de Safi logo.png|


## Apranga

## Garsesni žaidėjai
; Žaidėjai, atstovavę Maroko nacionalinei rinktinei
*  Yahia Attiyat Allah, gynėjas;
*  *[[Hamza Khabba]]* (U-20 rinktinė), puolėjas;
; Užsieniečiai
*  Abdoulaye Diarra, saugas;
*  Koffi Bouah, puolėjas;

## Garsesni treneriai
*

## Išnašos

## Nuorodos
* SOCCERWAY
* FLASHSCORE 
* Transfermarkt
* Globalsportsarchive
Kosinusų teorema

**Kosinusų teorema** – trigonometrinė teorema, teigianti, kad trikampio kraštinės ilgio kvadratas lygus kitų dviejų kraštinių ilgių kvadratų sumai minus dviguba tų kraštinių ilgių ir kampo tarp jų kosinuso sandauga. Matematiškai užrašoma:

: c^2 = a^2 + b^2 - 2ab\cos\gamma\, ,

kur \gamma\, yra kampas tarp kraštinių *a* ir *b* .

Iš kosinuso teoremos galima išvesti Pitagoro teoremą, kuri yra teisinga statiems kampams: jei kampas \gamma\, yra 90°, tada , taip kosinuso teorema tampa Pitagoro teorema:

: c^2 = a^2 + b^2.\,

Paprastai kosinusų teorema naudojama tada, kai žinomi visų trijų trikampio kraštinių ilgiai arba kai žinomi dviejų kraštinių ilgiai ir kampas tarp jų.

Pradinėje formulėje sukeitus vietomis *a*, *b* ir *c*, galima gauti šias formules:

: a^2 = b^2 + c^2 - 2bc\cos\alpha\,
: b^2 = a^2 + c^2 - 2ac\cos\beta.\,

Vakarų pasaulyje teoremą XVI a. išpopuliarino Fransua Vijetas.

## Kosinusų teoremos išvada
Trikampio kraštinės kvadratas lygus kitų dviejų kraštinių kvadratų sumai „±“ dviguba sandauga vienos jų ir kitos kraštinės projekcijos joje. Ženklą „+“ reikia rašyti tada, kai prieš esantis kampas - bukas, o „-“, kai kampas - smailus.

## Taip pat skaitykite
* Sinusų teorema

## Šaltiniai
Maghreb AS (Fesas)

**Feso „[[Magribas|Magrebo]]“ (Maghreb) klubas**, o angliškuose šaltiniuose žinomas kaip **Maghreb Associacion Sportive de Fès**, o trumpai tiesiog **Maghreb de Fes**, **MAS Fes** bei **Maghreb** – Maroko futbolo klubas, įsikūręs Fese. Namų rungtynes žaidė Feso miesto stadione, talpinančiame 45 tūkst. žiūrovų.

## Istorija
Klubas įkurtas 1946 m. Kitados varžėsi Pirmame divizione (I). Nuo 1995–1996 m. žaidė Antrame divizione (II). Nuo 1997–1998 m. sezono vėl rungtyniavo pajėgiausiame šalies futbolo divizione. 2005–2006 m. sezoną praleido Antroje lygoje (II) ir tapo jos nugalėtojais. Nuo 2006–2007 m. sezono rungtyniavo Pirmoje lygoje (I). 2015–2016 m. sezone Botola lygoje užėmė šešioliktąją vietą ir iškrito į žemesnį divizioną. Nuo 2016–2017 m. sezono varžėsi Antroje lygoje (II). 2019–2020 m. sezone buvo antri Antroje lygoje ir pateko į stipriausią divizioną. Nuo 2020–2021 m. sezono rungtyniavo aukščiausioje lygoje – Botola.

## Pasiekimai
;  **[[Botola]]: **
: **Čempionai (4):** 1965, 1979, 1983, 1985 m.
;  **Maroko futbolo taurė: **
: **Nugalėtojai (4):** 1980, 1988, 2011, 2016 m.

## Sezonai
; Pastarųjų metų sezonai

Šaltiniai RSSSF duomenų bazė. Ieškoti: **MAS Fes**.

## Spalvinė gama

## Emblema

Vaizdas:
Vaizdas:Maghreb de Fes logo.png|Emblema


## Garsesni žaidėjai
; Žaidėjai, atstovavę Maroko nacionalinei rinktinei
*  Hamid Ahaddad, puolėjas;
; Užsieniečiai
*  Kabelo Seakanyeng, saugas;
*  Semelo Gueï, atraminis saugas;

## Garsesni treneriai
*  Tomislav Stipić, nuo 2025 m.

## Išnašos

## Nuorodos
* SOCCERWAY
* FLASHSCORE 
* Transfermarkt
* Globalsportsarchive
Union de Touarga

**Tuargos „Union“ klubas**, o angliškuose šaltiniuose žinomas kaip **Union de Touarga** arba **UTS Rabat**, o trumpai tiesiog **Union** bei **Touarga** – Maroko futbolo klubas, įsikūręs Rabate. 

## Istorija
Klubas įkurtas 1971 m. Rungtyniavo aukščiausioje lygoje – Botola.

2019–2020 m. sezone žaidė mėgėjų 1-oje lygoje (trečia pakopa). tapo nugalėtojais ir pateko į Antrą lygą.

2020–2021 m. sezone Botola 2 užėmė ketvirtą vietą, o 2021–2022 m. sezone liko antroje vietoje. Pateko į stipriausią šalies lygą.

2022–2023 m. sezone debiutavo Botola Pro1 ir užėmė aštuntą vietą.

## Pasiekimai
;  **[[Botola]]:**
:: **Čempionai**: 
;  **Maroko futbolo taurė:**
:: **Nugalėtojai**:

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia geltona apranga. 

## Garsesni žaidėjai
; Žaidėjai, atstovavę Maroko nacionalinei rinktinei
*  Omar Nemsaoui, gynėjas;
; Užsieniečiai
*  Amadou Dia N'Diaye, puolėjas;
*  Banfa Sylla, saugas;
*  Éric Mbangossoum, atraminis saugas;

## Garsesni treneriai
* 

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
JS Soualem

**Sualemo „Jeunesse“ klubas**, o angliškuose šaltiniuose žinomas kaip **Jeunesse Sportive Soualem**, o trumpai tiesiog **JS Soualem** bei **Soualem** – Maroko futbolo klubas, įsikūręs Sualeme.

## Istorija
Klubas įkurtas 1984 m. Rungtyniavo aukščiausioje lygoje – Botola. 2024–2025 m. sezone tarp šešiolikos dalyvių liko keturioliktoje vietoje. Dėl išlikimo kovojo pereinamosiose rungtynėse, tačiau pralaimėjo ir iškrito į žemesnį divizioną. Nuo 2025–2026 m. sezono varžėsi Antroje lygoje (II).

## Pasiekimai
;  **[[Botola]]:**
: **Čempionai**: 
;  **Maroko futbolo taurė:**
: **Nugalėtojai**:

## Sezonai
; Pastarųjų metų sezonai

## Spalvinė gama

## Garsesni žaidėjai
; Žaidėjai, atstovavę Maroko nacionalinei rinktinei
*  Zakaria El Hachimi, gynėjas;
*  Abdelghani Mouaoui, puolėjas;
; Užsieniečiai
*  Pa Modou Sohna, saugas;
*  Abdoulaye Traoré, saugas;

## Garsesni treneriai
*

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Difaâ Hassani El Jadidi

**el [[Džadida|Džadisos]] „Difaâ Hassani“ klubas**, o angliškuose šaltiniuose žinomas kaip **Difaâ Hassani El Jadidi**, o trumpai tiesiog **Difaâ El Jadidi** bei **Jadidi** – Maroko futbolo klubas, įsikūręs Džadidoje.

## Istorija
Klubas įkurtas 1969 m. Rungtyniavo aukščiausioje lygoje – Botola, tačiau 2022–2023 m. sezone liko šešiolikti ir iškrito į Antrą lygą.

2023–2024 m. sezone rungtyniavo Antroje lygoje, užėmė antrą vietą ir pateko į Botola. Nuo 2024–2025 m. rungtyniavo aukščiausioje šalies lygoje.

## Pasiekimai
;  **[[Botola]]: **
: **Čempionai**: –
: Antra vieta (3): 1975–1976, 2008–2009, 2016–2017 m.;
;  **Maroko futbolo taurė: **
: **Nugalėtojai**: 2013 m.
: Finalininkai (4): 1977, 1985, 1986, 2017 m.

## Sezonai
; Pastarųjų metų sezonai

## Spalvinė gama

## Emblema

Vaizdas:
Vaizdas:Difaâ Hassani El Jadidi logo.png|


## Garsesni žaidėjai
; Žaidėjai, atstovavę Maroko nacionalinei rinktinei
*  Aziz El Kinani, vartininkas;
*  Adil El Hassnaoui, atraminis saugas;
*  Mohamed Ali Bemaamar, atraminis saugas;
*  Zakaria Hadraf, saugas;
*  Walid Azarou, puolėjas;

; Užsieniečiai
*  Adam Bossu, puolėjas;

## Garsesni treneriai
*

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
SCC Mohammédia

**Mohamedijos „Šababo“ (Chabab) klubas**, o angliškuose šaltiniuose žinomas kaip **Sporting Club Chabab Mohammédia**, o trumpai tiesiog **Chabab Mohammédia** bei **SCC Mohammédia** – Maroko futbolo klubas, įsikūręs Mohamedijoje.

## Istorija
Klubas įkurtas 1948 m. 2019–2020 m. sezone tapo Antros lygos nugalėtojais.  Nuo 2020–2021 m. sezono rungtyniavo aukščiausioje lygoje – Botola. 2024–2025 m. sezone tarp šešiolikos dalyvių liko paskutinėje vietoje ir iškrito į žemesnį divizioną. Nuo 2025–2026 m. sezono varžėsi Antroje lygoje (II).

## Pasiekimai
;  **[[Botola]]: 1**
: **Čempionai**: 1979–1980 m.
;  **Maroko futbolo taurė: 2**
: **Nugalėtojai**: 1971–1972, 1974–1975 m.

## Sezonai
; Pastarųjų metų sezonai.

## Spalvinė gama

## Emblema

Vaizdas:
Vaizdas:SCC Mohammédia logo.png|


## Garsesni žaidėjai
; Žaidėjai, atstovavę Maroko nacionalinei rinktinei
*  Abderrahim Achchakir, gynėjas;
*  Abdelmounaim Boutouil, gynėjas;
*  Zaïd Karouch, saugas;
*  Nabil Dirar, saugas;

; Užsieniečiai
*  Youssouf Traoré, saugas;
*  Abdoul Moubarak Aïgba, vartininkas;
*  Ahmed Abdulhakim Al-Sarori, saugas;

## Garsesni treneriai
*

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
MA Tétouan

**Teutano „Mogrebo“ klubas**, o angliškuose šaltiniuose žinomas kaip **Moghreb Tétouan**, o trumpai tiesiog **Moghreb** bei **Tetouan** – Maroko futbolo klubas, įsikūręs Tetuane. 

## Istorija
Klubas įkurtas 1922 m. Rungtyniavo aukščiausioje lygoje – Botola.

Per savo gyvavimo istoriją du kartus tapo čempionais ir kartą pateko į šalies futbolo taurės finalą.

2020–2021 m. sezone rungtyniavo Botola, liko penkiolikti ir iškrito į žemesnį divizioną.

2021–2022 m. sezone tapo Botola 2 nugalėtojaispateko į 2022–2023 m. Botola.

Nuo 2022–2023 m. sezono	rungtyniavo Botola. 2024–2025 m. sezone tarp šešiolikos dalyvių liko paskutinėje vietoje ir iškrito į žemesnį divizioną. Nuo 2025–2026 m. sezono varžėsi Antroje lygoje (II).

## Pasiekimai
*  **[[Botola]]: **
:: **Čempionai**: 
*  **Maroko futbolo taurė: **
:: **Nugalėtojai**:

## Sezonai
; Pastarųjų metų sezonai

## Spalvinė gama

## Emblema

Vaizdas:
Vaizdas:Moghreb Tétouan logo.png|Emblema


## Garsesni žaidėjai
; Žaidėjai, atstovavę Maroko nacionalinei rinktinei
*  Ahmed Reda Tagnaouti, vartininkas;
*  Reda Jaadi, saugas;
*  Zaïd Karouch, saugas;

## Garsesni treneriai
*

## Šaltiniai

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Transfermarkt  
* Globalsportsarchive
Rapide Oued Zem

**Ued Zemo „Rapido“ klubas**, o angliškuose šaltiniuose žinomas kaip **Rapide Oued Zem**, o trumpai tiesiog **Rapide** bei **Oued Zem** – Maroko futbolo klubas, įsikūręs Ued Zeme.

## Istorija
Klubas įkurtas 1926 m. Rungtyniavo aukščiausioje lygoje – Botola.

Rungtyniavo Botola, bet 2021–2022 m. sezone liko penkiolikti ir iškrito į žemesnį divizioną.

## Pasiekimai
*  **[[Botola]]:**
:: **Čempionai**: 
*  **Maroko futbolo taurė:**
:: **Nugalėtojai**:

## Sezonai
; Pastarųjų metų sezonai

## Spalvinė gama

## Emblema

Vaizdas:
Vaizdas:Rapide Oued Zem logo.png|Emblema


## Garsesni žaidėjai
; Žaidėjai, atstovavę Maroko nacionalinei rinktinei
*  Mohamed Askari, saugas;
; Užsieniečiai
*  Bersyl Obassi, puolėjas;
*  Nilmar Blé, atraminis saugas;
*  El-Mutasem Abushnaf, puolėjas;

## Garsesni treneriai
*

## Išnašos

## Nuorodos
* SOCCERWAY
* Transfermarkt
* Globalsportsarchive
CA Youssoufia Berrechid

**Berešido „Jusufijos“ klubas**, o angliškuose šaltiniuose žinomas kaip **Club Athletic Youssoufia Berrechid**, o trumpai tiesiog **CA Youssoufia Berrechid** bei **Yousoufia Berrechid** – Maroko futbolo klubas, įsikūręs Berešido mieste.

## Istorija
Klubas įkurtas 1927 m. Rungtyniavo aukščiausioje lygoje – Botola.

## Pasiekimai
*  **[[Botola]]: 0**
:: **Čempionai**: –
*  **Maroko futbolo taurė: 0**
:: **Nugalėtojai**: –

## Sezonai
; Pastarųjų metų sezonai

## Spalvinė gama

## Emblema

Vaizdas:Youssoufia Berrechid old logo.png|Senoji emblema
Vaizdas:Youssoufia Berrechid logo.png|Dabartinė emblema


## Garsesni žaidėjai
; Žaidėjai, atstovavę Maroko nacionalinei rinktinei
*  Zouheir Naim, puolėjas;
; Užsieniečiai
*  Mélo N'Diaye, gynėjas;
*  Patrick Kaddu, puolėjas;
*  Nickson Kibabage, gynėjas;

## Garsesni treneriai
*

## Išnašos

## Nuorodos
* SOCCERWAY
* FLASHSCORE 
* Transfermarkt
* Globalsportsarchive
Hassania Agadir

**Agadiro „Hassanijos“ klubas**, o angliškuose šaltiniuose žinomas kaip **Hassania Agadir**, o trumpai tiesiog **Hassaia** bei **HUSA** – Maroko futbolo klubas, įsikūręs Agadire. namų rungtynes žaiudžia Agadiro miesto stadione, talpinančiame 45 tūkst. žiūrovų. 

## Istorija
Klubas įkurtas 1946 m. Rungtyniavo aukščiausioje lygoje – Botola. Du kartus tapo šalies čempionais.

Per savo gyvavimo istoriją tris kartus pateko į šalies futbolo taurės finalą.

## Pasiekimai
;  **[[Botola]]: 2**
: **Čempionai**:  2001–2002, 2002–2003 m.
;  **Maroko futbolo taurė: **
: **Nugalėtojai**:
: Finalininkai (3): 1963, 2006, 2019 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę Maroko nacionalinei rinktinei
*  Yahya Jabrane, atraminis saugas;
*  Soufiane Bouftini, gynėjas;
*  Abdelkrim Baadi, gynėjas;
*  Karim El Berkaoui, puolėjas;

; Užsieniečiai
*  Fodé „Kuffour“ Camara, gynėjas;

## Garsesni treneriai
* Mohamed Fakhir (2019–2020)
* Mustapha Ouchrif (2020–2021)
* Abdelhadi Sektioui (2021–2022)
* Marcos Paqueta (2022–2023)
* Abdelhadi Sektioui (2023–)

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
Trimatė erdvė

**Trimatė erdvė** (**3D**) – erdvė, sudaryta iš trijų matmenų (dimensijų). Objektas arba matematinė figūra trimatėje erdvėje turi tris matmenis – ilgį (arba gylį), plotį ir aukštį.

Pirmieji matematikų nagrinėti erdvės pavyzdžiai buvo dvimatė (plokštuma) ir trimatė erdvė, kadangi ji išreiškia realiosios erdvės abstraktųjį vaizdą.

## Matematikoje
Matematikoje, analitinėje geometrijoje kiekvienas trimatės erdvės taškas apibūdinamas trimis koordinatėmis.

Trimatėje Euklidinėje erdvėje dažniausiai naudojamos Dekarto koordinatės. Yra pateikiamos trys koordinačių ašys, kurių kiekviena yra statmena kitoms dviem taške, kuriame jos susikerta. Paprastai žymimos *x*, *y* ir *z*. Lyginant su koordinačių ašimis, kiekvieno taško padėtis trimatėje erdvėje yra apibrėžta trimis realiais skaičiais, kur kiekvienas skaičius nurodo taško atstumą nuo pradžios taško, išmatuotą išilgai duotosios ašies, kuris yra lygus atstumui nuo plokštumos taško, kurį apibrėžia kitos dvi ašys.

Kitos trimatėje Euklido erdvėje dažniausiai naudojamos koordinačių sistemos yra polinės ir sferinės.

## Fizikoje
Fizikoje yra priimta, jog visata yra trimatė erdvė (nors yra įvairių teorijų apie didesnius visatos matmenis). Trys matmenys dažnai vadinami ilgiu, pločiu ir gyliu.

Fizikoje trimatė erdvė yra įtraukta į 4 matmenų erdvėlaikį, vadinamą Minkovskio erdve (žr. specialioji reliatyvumo teorija). Erdvėlaikio idėja yra ta, kad laikas yra statmenas kiekvienam iš trijų erdvinių matmenų.

## Galerija

Vaizdas:Hexahedron.gif|Dvimatis kubo, kuris realybėje yra trimatis objektas, vaizdas.
Vaizdas:Plastic 3d glasses.jpg|3D akiniai.
Vaizdas:Star trek chessboard.JPG|Dvimatis trimatės šachmatų lentos vaizdas, kuris realybėje yra trimatis objektas.
Vaizdas:WikipediaGlobeOnePiece.stl|Vikipedijos logotipo 3D modelis.


## Taip pat skaitykite
* Holografija
* Perspektyva
* Dešiniosios rankos taisyklė
* 3D spausdinimas

## Šaltiniai
Rečkų valsčius (Vileika)

**Rečkų valsčius** () – buvęs administracinis-teritorinis vienetas dabartinės šiaurės vakarų Baltarusijos teritorijoje. Centras – Rečkos.

## Istorija

Valsčius įkurtas po I pasaulinio karo Lenkijoje. Panaikintas 1926 m. sausio 1 d. teritoriją prijungiant prie Kryvičų valsčiaus, Kascianevičų valsčiaus ir Kuraneco valsčiaus.

## Šaltiniai